Dxx Toshkentda narkolaboratoriya tashkil qilganlarni ushladi — video

Davlat xavfsizlik xizmati Toshkent shahri Yunusobod tumanida narkolaboratoriya tashkil qilganlar ikki erkakni ushladi.
Qayd etilishicha, tumanda marixuanna hamda mefedron sintetik moddasi tayyorlovchi narkolaboratoriya faoliyati aniqlangan. Laboratoriyani 1991 va 1993 yillarda tug'ilgan ikki erkak tashkil qilgan.
Aniqlanishicha, ular narkotik moddalarni Telegram’dagi maxsus guruhda sotish bilan shug'ullangan. Hozirda mazkur holat yuzasidan Jinoyat kodeksining tegishli moddalari bilan jinoyat ishlari qo'zg'atilib, tergov harakatlari olib borilmoqda.

Avvalroq xavfsizlik xizmati Toshkent viloyatida narkotik modda savdosi bilan shug'ullanayotganlarni ushlagani haqida xabar berilgandi.